cyanic-selkie/wikianc huggingface dataset:
Ուեյն Ռունի
2010-2016 մրցաշրջաններ
2011 մայիսի 14-ին Ռունին «Բլեքբեռն Ռովերսի» դեմ խաղում 11 մետրանոցից գոլ խփեց, որը ավարտվեց 1:1 հաշվով։ Այս խաղից հետո «Մանչեսթեր Յունայթեդը» 19-րդ անգամ դարձավ անգլիկան առաջնության հաղթող, իսկ Ուեյնի համար սա 4-րդն էր ։
Դեյվիդ Բոուիի արձան
Նկարագրություն
Քանդակը գտնվում է Էյլսբերիի Շուկայի հրապարակում։ Այդ քաղաքում Դեյվիդ Բոուին առաջին անգամ ելույթ է ունեցել Զիգգի Սթարդաստի կերպարով։ Հովարդ Ջոնսի գլխավորությամբ հանդիսավոր բացման միջոցառումը տեղի է ունեցել 2018 թվականին։ Բոուիին (2002 թվականի կերպարով) պատկերող արձանը, ինչպես նաև նրա բազմաթիվ ալտեր էգոները (Զիգգին՝ առաջին պլանում), որը երաժիշտը հորինել է իր երկար տարիների կարիերայի ընթացքում, ստացել է «Երկրային ավետաբեր» անվանումը։ Քանդակից վերև տեղադրված են բարձրախոսներ, որոնցից ամեն ժամ հնչում են դերասանի տարբեր երգեր ։
Եվգենյա Ավետիսյան
Ծանոթագրություններ
Կատեգորիա:Հայ բուսաբաններ Կատեգորիա:Կենսաբանական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Կին կենսաբաններ Կատեգորիա:Խորհրդային բուսաբաններ
Դեյվիդ Բոուիի արձան
Նկարագրություն
Քանդակն արտացոլում է Բոուիի բազմադիմությունը. նա ոչ միայն լավ երգիչ էր, այլև դերասան և բացառիկ լավ պարող, ինչն արտացոլված է կենտրոնական մասում, որտեղ Բոուին պատկերված է շարժման մեջ ։
Քննադատություն
Արձանը հակասական արձագանքների է արժանացել։ Այսպես, Artlyst առցանց ամսագրի մեկնաբանն այն անվանել է «գարշելի», վատ հետագծված, և պարզապես անհարիր է Բոուիի մակարդակի մարդուն, որը հայտնի էր կերպարվեստի հանդեպ իր սիրով։ Արվեստի բրիտանական առաջատար տեղեկատվական կայքը նշել է նաև, որ Բոուին արվեստի գործերի գիտակ էր և իրական հավաքորդ և արձանն անվանել է «չափազանց անճաշակ» և «վանող քիթչի» օրինակ ։ Sony Music-ի գլխավոր տնօրեն Ռոբ Սթրինգերը քանդակն անվանել է «գեղեցիկ» ։
Վանդալություն
Բացումից 48 ժամ չանցած՝ արձանը ենթարկվել էր վանդալության։ Նրանից առաջ գրվել էր. «Սկզբում կերակրեք անտուններին», մոտակա պատին՝ «RIP DB», իսկ բուն արձանը՝ նախշվել էր ։
2018 թվականի հոկտեմբերին արձանը երկրորդ անգամ է ենթարկվել վանդալության. քանդակը, որոշ մայթեր, դռներ և գովազդային վահանակներ պատվել են գրաֆիտիով ։
Ծանոթագրություններ
Կատեգորիա:Բրոնզե արձաններ Կատեգորիա:Մեծ Բրիտանիայի հուշարձաններ
Ուեյն Ռունի
2010-2016 մրցաշրջաններ
Պրեմիեր Լիգայի 2011-12 մրցաշրջանի առաջին տուրում՝ «Վեստ Բրոմվիչի» դեմ Ռունին Էշլի Յանգի փոխանցումից հետո գոլ խփեց ։ Օգոստոսի 28-ին Պրեմիեր Լիգայի երրորդ տուրում՝ Արսենալի դեմ խաղում Ռունին հետ-թրիկ ձևակերպեց՝ «Մանչեսթերի» կազմում (Պրեմիեր Լիգայում) խփելով իր 150-րդ գնդակը և դառնալով Պրեմիեր Լիգայում ակումբի պատմության լավագույն ռմբարկուն ։ Պրեմիեր Լիգայի հաջորդ տուրում՝ Ռիբոկ մարզադաշտում, Ռունին կրկին հետ-թրիկ ձևակերպեց, այս անգամ «Բոլթոն Ուոնդերերսի» դարպասը։ Խաղը ավարտվեց «ռիսակովների» պարտությամբ՝ 5:0 հաշվով ։ Սեպտեմբերի 18-ին «Չելսիի» դեմ խաղում Ուեյնը խփեց 3-րդ գոլը, նաև չկարողացավ Պետր Չեխի պաշտպանած դարպասին 11 մետրանոցից գոլ խփել։ Այդ խաղում «կարմիր սատանաները» 3:1 հաշվով հաղթեցին ։ Հոկտեմբերի 18-ին, ՉԼ-ի շրջանակերում՝ ռումինական «Օցելուլայի» հետ խաղի ժամանակ Ռունին 2 անգամ 11 մետրանոցից իրացրեց և 26 գոլով դարձավ տուրնիրի անգլիացի լավագույն ռմբարկուն ։ Այսքանից հետո հարձակվողը մինչև դեկտեմբերի 10-ը չէր կարողանում գոլ խփել։ Միայն Պրեմիեր Լիգայում «Վուլվերհեմպթոնի» դեմ խաղում Ռունին Նանիի և Անտոնիո Վալենսիայի փոխանցումներից հետո «դուբլ» ձևակերպեց ։ Դեկտեմբերի 21-ին «Ֆուլհեմի» դեմ խաղում՝ Ուեյնը Պրեմիեր Լիգայում խաղաց իր 300-րդ խաղը, որի ժամանակ խփել է 130 գոլ ։
2012 թվականի հունվարի 8-ին, Անգլիայի Գավաթի 3-րդ տուրում՝ «Մանչեսթեր Սիթիի» դեմ խաղում Ռունին երկու գոլ խփեց, որը ավարտվեց 3:2 հաշվով հօգուտ «Մանչեսթեր Յունայթեդի» ։ Փետրվարի 5-ին Ուեյնը «Չելսիի» դեմ խաղում Ուեյնը 2 11 մետրանոց իրացրեց, որը ավարտվեց 3:3 հաշվով ։ Փետրվարի 11-ին Պրեմիեր Լիգայի 25-րդ տուրում՝ «Լիվերպուլի» դեմ խաղում Ռունին «դուբլ» ձևակերպեց, իսկ «Յունյաթեդը» հաղթեց 2:1 հաշվով ։ Մարտի 11-ին, «Վեստ Բրոմվիչ Ալբիոնի» դեմ խաղում Ռունին «կարմիր սատանաներին» հաղթանակ պարգևեց, խփելով 2 գոլ Բեն Ֆոսթերի դարպասը։ Այդ հաղթանակով «Յունայթեդը» Պրեմիեր Լիգայի աղյուսակում բարձրացավ առաջին հորիզոնական ։ Նա ուժեղ հարված կատարեց, որը անցնելով վերևի դարպասաձողի վրայով՝ դիպավ «Մանչեսթեր Յունայթեդի» պատանի երկրպագու Ջեյմս Թոմասին, որը պաշտպանվեց ձեռքերով։ Դրանից հետո Ռունին երկրպագուին նվիրեց իր մարզաշապիկը իր ինքնագրով ։
2012 թվականի օգոստոսի 25-ին, «Ֆուլհեմի» դեմ խաղում՝ Ուեյնը Ուգո Ռոդալեգիի հարվածից հետո ստացավ ազդրի վնասվածքը, որի պատճառով շարքից դուրս մնաց շուրջ մեկ ամիս ։ Հոկտեմբերի 20-ին մրցաշրջանում բացեց իր գոլերի ցուցակը. Պրեմիեր Լիգայի 8-րդ տուրում՝ «Ստոկ Սիթիի» դեմ խաղում Ուեյնը նախ իրենց դարպասին գոլ խփեց, իսկ հետո «դուբլ» ձևակերպեց Ասմիրա Բեգովիչի դարպասին և կատարեց գոլային փոխանցում Դենիել Ուելբեքին։ Խաղը ավարտվեց «Յունայթեդի» հաղթանակով՝ 4:2 հաշվով ։ Դեկտեմբերի 1-ին, 15-րդ տուրում՝ «Ռեդինգի» դեմ խաղում երկու գոլ խփեց, որը ավարտվեց 4:3 հաշվով հօգուտ «կարմիր սատանաների» ։ Հաջորդ տուրում կրկին «դուբլ» ձևակերպեց, բայց այս անգամ Մանչեսթերական դերբիում՝ Ջո Հարտի դարպասին։ «Յունայթեդը» հաղթանակ տոնեց «Սիթիի» դեմ 3:2 հաշվով ։
2013 թվականի ապրիլի 22-ին Պրեմիեր Լիգայի շրջանակներում հանդիպեցին «կարմիրի սատանաները» հանդիպեցին «Վեսթ Հեմին»։ Այդ խաղում Ուեյնը «Մանչեսթերի» կազմում խաղաց իր 400-րդ խաղը։ Դրանից հետո «Յունայթեդը» նվաճեց չեմպիոնական մրցանակը, և Ռունին դարձավ Անգլիայի հնգամյա չեմպիոն ։ 2013 թվականի մայիսին Ալեքս Ֆերգյուսոնը մամուլում հայտարարեց, որ Ռունին պահանջել է իրեն ներկայացնել տրանսֆերային պատուհանում, բայց մերժում է ստացել ։
2012-13 մրցաշրջանի վերջում «Մանչեսթեր Յունայթեդից» հեռացավ Ալեքս Ֆերգյուսոնը, իսկ ակումբի նոր մարզիչն դարձավ Դևիդ Մոյեսը, որը նախկինում Ռունիին մարզել էր «Էվերթոնում»։ Չնայած նրան, որ Ուեյնը կարող էր հեռանալ ակումբից, որոշեց չհեռանալ և շարունակել օգնել թիմին ։ 2013-14 մրցաշրջանում Ռունին իր առաջին գոլն խփել է սեպտեմբերի 14-ին՝ «Քրիսթալ Փելասի» դարպասին տուգանային հարվածից ։ Սեպտեմբերի 17-ին ՉԼ-ի առաջին տուրում՝ լևերկուզենի «Բայերնի» դեմ խաղում Ուեյնը երկու գոլ է խփել, «Մանչեսթեր Յունայթեդում» (պաշտոնական խաղերում) իր գոլերի թիվը հասցնելով 200-ի ։ 2013 թվականի դեկտեմբերի 26-ին «Հալլ Սիթիի» դեմ արտագնա խաղում՝ «Մանչեսթեր Յունայթեդում» (Պրեմիեր Լիգայում) խփում է իր 150-րդ գոլը ։
2014 թվականի փետրվարին Ռունին «Մանչեսթերի» հետ իր պայմանագիրը երկարաձգեց մինչև 2019 թվականի հունիս ամիսը ։ Մարտի 22-ին «Վեսթ Հեմ Յունայթեդի» դեմ խաղում «դուբլ» ձևակերպեց, այն էլ առաջին գոլն պրակտիկորեն խփեց հեռավոր անկյունը (կենտրոնական շրջանից)։ Այդ խաղից հետո 212 գոլով Մանչեսթեր Յունայթեդի պատմության լավագույն ռմբարկուների ցանկում զբաղեցրեց 3-րդ հորիզոնականը (առաջ անցնելով Ջեկ Ռոուլից, որը իր ակտիվում ուներ 211 գնդակ) ։
2015-16 մրցաշրջանն հարձակվողը սկսեց առաջքաշված հարձակվողի դիրքում, սակայն մրցաշրջանի առաջին 4 խաղերում չէր կարողանում գոլ խփել։ 2015 թվականի օգոստոսի 26-ին Ռունին վերջապես կարողացավ գոլ խփել, նա առանց գոլ խփելու անցկացրեց 878 րոպե։ Միանգամից երեք գոլ խփելով Չեմպիոնների Լիգայում «Բրյուգեի» դեմ խաղին ։ Սա Ռունին համար ՉԼ-ի շրջանակներում 2-րդ հետ-թրիկն էր «Մանչեսթեր Յունայթեդի» կազմում, առաջինը ձևակերպել էր 2004 թվականին «Ֆեներբահչեի» դեմ խաղում ։ Ուեյնը առաջնությունում իր առաջին գոլն խփել է «Սանդերլենդի» դարպասին՝ Անտոնի Մարսիալի փոխանցումից հետո, ընդհատելով Պրեմիեր Լիգայում իր 11 առանց գոլ խփելու խաղերի թիվը ։
2016-17
2016-17 մրցաշրջանը «Մանչեսթեր Յունայթեդը» սկսեց նոր մարզչի գլխավորությամբ. Լուի վան Գալին փոխարինեց պորտուգալացի Ժոզե Մոուրինյոն։ Մրցաշրջանի սկզբում Ռունին ավագի թևկապը և մեկնարկային կազմում իր տեղը ամրապնդեց։ Օգոստոսի 7-ին կայացած Անգլիայի Սուպերգավաթում հաղթելով «Լեսթեր Սիթիին»՝ Ռունին իր 14-րդ գավաթը նվաճեց «Յունայթեդի» կազմում ։ Պրեմիեր Լիգայի առաջին տուրում Ուեյնը «Բորնմութին» գոլ խփեց, որը օգնեց ակումբին 3։1 հաշվով հաղթանակ տոնել ։ Օգոստոսի 19-ին՝ Պրեմիեր Լիգայի շրջանակներում կայացած «Սաութհեմփթոնի» դեմ խաղում Ռունին Իբրահիմովիչին գոլային փոխանցում կատարեց. հանդիպումը ավարտվեց 2:0 հաշվով հօգուտ «կարմիր սատանաների»։ Այդ հանդիպումը Ռունիի համար ակումբային մակարդակում 600-րդն էր (523 հանդիպում անցկացրել է «Մանչեսթեր Յունայթեդի», 77 հանդիպում «Էվերթոնի» կազմում) ։
2016 թվականի նոյեմբերի 3-ին Եվրոպայի Լիգայի շրջանակներում կայացած «Ֆեներբահչեի» դեմ խաղում Ռունին գոլ խփեց, որը նրա համար եվրագավաթներում 38-րդն էր, և հավասարվեց ակումբի ռեկորդակիր Ռուդ վան Նիստելռոյին ։ 2016 թվականի նոյեմբերի 6-ին Անգլիայի առաջնության շրջանակներում կայացած «Սուոնսի Սիթիի» դեմ խաղում Ռունին երկու գոլային փոխանցում կատարեց, ինչի շնորհիվ դարձավ Պրեմիեր Լիգայի պատմության երրորդ ֆուտբոլիստը Ռայան Գիգզից (162) և Ֆրենկ Լեմպարդից (102) հետո, ով կատարել է 100 գոլային փոխանցում ։
Վերադարձը «Էվերթոն»
2017 թվականի հուլիսին Ույենը որոշում է վերադառնալ «Էվերթոն»՝ ակումբի հետ կնքելով երկու տարվա պայմանագիր ։ «Մանչեսթեր Յունայթեդի» մարզիչ Ժոզե Մոուրինյոն Ուեյնի մասին ասել է․ "Միշտ դժվար է տեսնել, թե ինչպես է մեծն ֆուտբոլիստը խաղում ավելի թույլ, քան ցանականում է։ Ես ուղակի չէի կարող կանգնել նրա ճանապարհին, երբ նա ցնակացավ հեռանալ ։"
Կարիերան հավաքականում
Ռունին հավաքականի կազմում առաջին անգամ խաղացել է մինչև 15 տարեկանների թիմում, այնուհետև մինչև 17 և մինչև 19 տարեկանների հավաքականում։ 2002 թվականի ընդհունեց առաջարկ, որ մասնակցի մինչև 17 տարեկանների Եվրոպայի առաջնությանը։ Երրորդ տեղի համար՝ իսպանացիների դեմ խաղում Ռունին հետ-թրիկ ձևակերպեց, որը օգնեց անգլիացիներին հաղթել 4:1 հաշվով և նվաճել բրոնզե մեդալ ։ Ամբողջ առաջնության ընթացքում նա խփեց 5 գոլ ։
2003 թվականից սկսած Ռունին հրավիրվեց Անգլիայի ազգային հավաքական։ Հավաքականի կազմում իր դեբյուտը նա կատարեց 2003 թվականի փետրվարի 12-ին։ Ուեյնը դարձավ Անգլիայի հավաքականի ամենաերիտասարդ ֆուտբոլիստը՝ խաղադաշտ դուրս գալով Ավստրալիայի դեմ ընկերական խաղում։ Նա այդ ժամանակ 17 տարեկան 111 օրական էր ։ Երեք տարի անց նրա ռեկորդը գերազանցեց Տեո Վոլքոտը՝ Հունգարիայի դեմ ընկերական խաղում, որի ժամանակ Տեոն 17 տարեկան 75 օրական էր ։ 2003 թվականի սեպտեմբերի 6-ին Ուեյնը Մակենդոնիայի հավաքականի դեմ խաղում գոլ խփեց և դարձավ հավաքականի պատմության ամենաերիտասարդ գոլ խփողը։ Ռունին այդ ժամանակ 17 տարեկան 317 օրական էր ։
2004 թվականին Ռունին հավաքականի կազմում սկսեց Եվրոպայի առաջնությունը, որը սկսեցին Պորտուգալիայի հավաքականի դեմ խաղով ։ 2004 թվականի հունիսի 17-ին Ուեյնը դարձավ Եվրոպայի առաջնության եզրափակչի ամենաերիտասարդ գոլահարը։ Ռունին «դուբլ» ձևակերպեց Շվեյցարիայի հավաքականի դեմ խաղում ։ Սակայն չորս օր անց շվեյցարացի Իոխան Ֆոնլանտենը գերազանցեց այդ ռեկրոդը՝ գոլ խփելով Ֆրանսիայի հավաքականին ։ Պորտուգալիայի դեմ 1/4 եզրափակչի խաղի ժամանակ, առաջին խաղակեսում Ռունին վնասվածք ստացավ, որի պատճառով էլ դուրս եկավ խաղադաշտից, իսկ անգլիացիները 11 մետրանոցներով պարտվեցին հակառակորդին ։
2006 թվականի ապրիլի 29-ին Ռունին Չելսիի դեմ խաղի վերջնամասում վնասվածք ստացավ։ Դրանից հետո բժիշկ Պաուլու Ֆերրեյրոյը հայտարարեց, որ Ռունիի մասնակցությունը 2006 թվականի ԱԱ-ին հարցականի տակ է ։ Ռունին հավաքականի կազմում անցկացրած մարզումների շնորհիվ կարողացավ լիովին ապաքինվել վնասվածքից ։ Անցնելով ԱԱ-ի խմբային փուլի առաջին տուրը Ռունին կարողացավ փոխարինման դուրս գալ երկրորդ տուրում՝ Տոբագոի և Տրինիդադի հավաքականի եմ խաղում, իսկ երրորդ տուրում՝ Շվեդիայի դեմ խաղում Ուեյնը խաղը սկսեց Մայքլ Օուենի հետ հարձակվողական դիրքում ։ Աշխարհի առաջնությունը Ռունիի և նրա հավաքականի համար անհաջող էր. 1/4-րդ եզրափակչի՝ Պորտուգալիայի հավաքականի դեմ խաղում Ռունին Ռիկարդո Կարվալիայի դեմ կատարած կոպիտ խախտման համար հեռացվեց խաղադաշտից, իսկ Անգլիան դուրս մնաց առաջնությունից (Պորտուգալացիները հաղթեցին խաղավերջյան 11 մետրանոցներով) ։
Սթիվ Մաքլարենի գլխավորությամբ Անգլիան չկարողացավ մասնակցել Եվրո 2008-ին ։ Իսկ արդեն 2010 թվականի ԱԱ-ում Անգլիան Ֆաբիո Կապելլոյի գլխավորությամբ՝ առանց խոչընդոտների խմբում զբաղեցրեց առաջին հորիզոնականը։ Ամբողջ առաջնության ընթացքում Ռունին խփեց 9 գոլ ։ Աշխարհի առաջնության հիմնական խաղերում Ռունին չկարողացավ ոչ մի գոլ խփել, իսկ Անգլիան դուրս մնաց՝ 1/8-ում պարտվելով Գերմանիայի հավաքականին ։
Եվրո 2012-ի ընտրական փուլում՝ Անգլիան իր խմբում զբաղեցրեց առաջին հորիզոնականը։ Ընտրական փուլի վերջին խաղում՝ հոկտեմբերի 7-ին, Չերնոգորիայի հավաքականի դեմ խաղում՝ Ռունին Միոդրագ Ջուդովիչի նկատմամբ կատարած կոպիտ խաղի համար հեռացվեց խաղադաշտից ։ Խաղից հետո ՈւԵՖԱ-ն որոշեց, որ Ուեյնը պետք է որակազրկվի Եվրո 2012-ի խմբային փուլի 3 խաղով ։ Ֆուտբոլային ասսոցացիան ՈւԵՖԱ-ին դիմեց, որ Ռունիի որակազրկված խաղերի թիվը կրճատի։ ՈՒԵՖԱն վերանայեց որոշումը և 2 խաղով որակազրկեց Ուեյնին ։ Ավարտվեց որակազրկված խաղերի թիվը։ Հունիսի 19-ին, Ուեյնը խմբային փուլի ավարտական խաղում՝ Ուկրաինայի հավաքականի դեմ խաղում խաղադաշտ դուրս եկավ, խփեց խաղի միակ գոլը, որը Անգլիային թույլ տվեց խաղալ 1/4-ում ։ 1/4-ում՝ Իտալիայի հավաքականի դեմ խաղում հիմնական և ավելացված խաղերում գոլ չարձանագրվեց, որից հետո հաղթողին որոշելու համար 11 մետրանոցներ իրացրեցին։ Ռունին կարողացավ գոլ խփել 11 մետրանոցից, սակայն պարտվեց 11 մետրանոցներում 2;4 հաշվով ։
2012 թվականի սեպտեմբերի 12-ին՝ աշխարհի առաջնության ընտրական փուլի՝ Սան Մարինոյի հավաքականի դեմ խաղում խփեց իր 30-րդ և 31-րդ գոլերը, որից հետո ընդգրկվեց հավաքականի լավագույն ռմբարկուների ցանկում՝ առաջ անցնելով Թոմա Ֆիննից, Նետա Լոֆթհաուսից և Ալան Շիրերից։ Ինչպես նաև առաջին անգամ խաղադաշտ մտավ ավագի թևկապով ։ Աշխարհի առաջնությունը անգլիացիների համար ստացվեց շատ վատ. նրանք խմբում զբաղեցրին վերջին հորիզոնականը մեկ միավորով, որը վաստակել էին Կոստա Ռիկայի հավաքականի դեմ խաղում, իսկ ինքն՝ Ուեյնը իտալացիների դեմ խաղում գոլային փոխանցում կատարեց, իսկ Ուրուգվայի հավաքականի դեմ խաղում գոլ խփեց։
2014 թվականի օգոստոսի 28-ին Անգլիայի հավաքականի գլխավոր մարզիչ Ռոյ Հոջսոնը Ուեյնը Ռունիին «կնքեց» հավաքականի նոր ավագ ։ 2014 թվականի նոյեմբերի 15-ին, Սլովենիայի հավաքականի դեմ խաղը նրա համար 100-րդն էր։ Հենց այդ խաղում նա գոլ խփեց, իսկ անգլիացիները հաղթեցին 3:1 հաշվով։
2015 թվականի սեպտեմբերի 8-ին Շվեյցարիայի հավաքականի դեմ խաղում Ռունին հավաքականի կազմում իր 50-րդ գոլը խփեց և դարձավ հավաքականի ռմբարկուների լավագույն ռմբարկուն, առաջ անցնելով Բոբի Չարլթոնի ռեկորդը (49 գոլ), որը խաղացել էր 45 տարի ։
2016 թվականի մայիսին Ռոյ Հոջսոնը հավաքեց Անգլիայի հավաքական, որը պետք է մասնակցեր Ֆրանսիայում կայացած Եվրոպայի առաջնության։ Այդ թիմում էր նաև Ռունին որպես հարձակվող ։ Սակայն Ուեյնը այդպես էլ տեղ չգտավ հարձակվողության գծում։ Դրա մասին Ալան Շիրերը BBC-ին տված հարցազրույցի ժամանակ ասեց. Ռունին իր տեղը հարձակվողությունում պետք է զիջի Հարի Քեյնին և Ջեյմի Վարդիին ։ Հետո որպես Sky Sports-ի փորձագետ Փոլ Սքոուլզն ասաց, որ Ուեյնը պետք է խաղա հինական կազմում հարձակվողական կիսապաշտպանի կամ առաջքաշված հարձակվողի դիրքում ։ Հասարակությունը նույնպես մտածում էր, որ Ռունին պետքա է խաղա հիմնական կազմում, բայց Sky Sports-ի փորձաագետ Թիերի Անրին հայտարարեց, որ Ռունին առաջվա պես չի կարողանում օգնել թիմին, ուղղակի նրա հեղինակությունը օգնում է թիմի երիտասարդ խաղացողներին ավելի ոգևորված խաղալ ։ Ինքը՝ ավագը, հայտարարեց, որ ուրախ է հանդես գալ հավաքականի կազմում և ցանկանում է գավաթներ հաղթել Անգլիայի հետ , իսկ իր դիրքի հետ կապված խնդիրների թեմայով ասեց, որ Ռոյ Հոջսոնին խնդրել է իրեն խաղացնել կենտրոնական կամ հենակետային կիսապաշտպանի դիրքում ։
Ուեյն Ռունիի խաղերի ցանկը Անգլիայի հավաքականում
Արդյունքում։ 107 խաղ/ 50 գոլ; 64 հաղթանակ, 26 ոչ-ոքի, 17 պարտություն ։
Խաղաոճը
Ոևյն Ռունին շատ է աշխատում խաղադաշտում, լավ է տեսնում խաղադաշտը, կատարում է հեռահար ճիշտ փոխանցումներ և տիրապետում է լավ հարվածների ։ Չնայած նրան, որ նրա խաղային դիրքը հարձակվողի դիրքն է՝ նա նաև օգնում է կենտրոնում և միասին կատարում է իր՝ հարձակվողի պարտականությունները  ։ Բացի այդ, երբ օգնության կարիք է լինում պաշտպանությունում՝ նա թողնում է իր դիրքը և նահանջում  ։
Երբ սկսվեց Ուեյնի պրոֆեսիոնալ կարիերան նա իրեն շատ ագրեսիվ էր պահում, շատ անգամներ վիճել է մրցավարի և հակառակորդ թիմի ֆուտբոլիստների հետ, օգտագործում էր ցենզուրայից դուրս բառեր, և դրա համար էր շատ անգամներ դեղին քարտ է ստացել, նաև պատահել է կարմիր քարտ  ։
Ակումբային նվաճումները
Մանչեսթեր Յունայթեդ
Կարիերա
(վերանայվել է 2016 թվականի դեկտեմբերի 11-ին)
Ակումբային կարիերա
(վերանայվել է 2016 թվականի դեկտեմբերի 11-ին)
Ելույթները հավաքականում
(վերանայվել է 2016 թվականի դեկտեմբերի 11-ին)
Անձնական կյանք
Ուեյնը մանկությունից երկրպագում է լիվերպուլական «Էվերթոնին» ։ Բացի այդ նա նաև երկրպագում է շոտլանդական «Սելտիկին» ։
Մանկությունից ի վեր նրան հետաքրքրել է բռնցքամարտը։ Այդ առիթով նա ասել է. «Ես զբաղվում եմ բռնցքամարտով և ֆուտբոլով»։ Ամեն երեկո ես զբաղվում էի կա՛մ մեկով, կա՛մ մյուսով, բայց երբ ես մոտ 15 տարեկան էի, «Էվերթոնում» ասացին, որ եթե ցանկանում եմ շարունակել խաղալ «Էվերթոնում», պետք է հրաժարվեմ բռնցքամարտից։ Ինձ համար լավ հնարավորություն կար հայտնվել «Էվերթոնի» հիմնական կազմում, այդ պատճառով էլ ես թողեցի բռնցքամարտը»։ Չնայած դրան՝ նա սիրում է դիտել բռնցքամարտ ։ Ուեյնը ընկերացել է բռնցքամարտիկ Ռիկկի Խատտոնի հետ, որի ընկերակցությամբ էլ հաճախ մարզվում է բռնցքամարտի մարզադահլիճում ։
Ուեյնի սիրելի խումբը Stereophonics-ն է։ Ռունիին ունի դաջվածք՝ որի վրա գրված է Just Enough Education To Perform: Սա Stereophonics-ի ալբոմներից մեկի անվանումն է ։ Խումբը մասնակցել է Ուեյնի և Կոլին Ռունիի հարսանյաց արարողությանը ։ Ռունիի ձախ ուսին կա դաջվածք անգլիական դրոշով, որի վրա գրված է English and Proud, դաջվածք աջ ձեռքին կնոջ անունով՝ Coleen, նաև դաջվածք որդու՝ Կաիի անունով (թիկունքին) ։
2011 թվականի հունիսին Ռունին մազերի փոխպատվաստում է անցել, քանի որ սկսել էր ճաղատանալ վաղ տարիքում ։ Երկու տարի անց՝ 2013 թվականի հունիսին, Ռունին երկրորդ վիրահատությունն է անցել ։
Ընտանիք
Ռունին իր կնոջը՝ Կոլին Ռունիին հանդիպել է միջնակարգ դպրոցի նախավերջին դասարանում։ Նրանք ամուսնացել են 2008 թվականի հունիսի 12-ին՝ իրենց հանդիպումից վեց տարի անց։ 2006 թվականի ապրիլին Ուեյնը համագործակցեց News of the World, The Sun լրատվական ընկերությունների հետ, որոնք գրեցին այն մասին, որ Ռունին գիշերային ակումբում խփել է Կոլինին ։
Մանչեսթեր Յունայթեդ տեղափոխվելուց հետո Ռունին սկսեց իր համար բնակարան փնտրել Չեշիրում և մի անգամ քայլելիս նա անցավ մի տան կողքով, որի վրա գրված էր Ադմիրալ Ռոդնի ։ Նա կարդաց դա «Ադմիրալ Ռունի»։ Ուեյնը դա իր ապագա տան համար լավ նշան համարեց ։
2009 թվականի ապրիլի 7-ին Կոլին հայտարարեց իր հղիության մասին։ Ռունիի ընտանիքի առաջնեկը պետք է ծնվեր հոկտեմբերին ։ Կոլինի և Ռունիի առաջին երեխան ծնվել է նոյեմբերի 2-ին, և նրան անվանել են Կաի Ուեյն Ռունի ։ 2012 թվականի հոկտեմբերին Կոլինը հայտարարեց իր հղիության մասին, ասաց որ 2013 թվականի մայիսին պետք է ծնվի նրանց երկրորդ երեխան ։ 2013 թվականի մայիսի 21-ին Կոլինն ունեցավ երկրորդ երեխան, որին անվանեցին Կլեյ Էնտոնի Ռունի ։
Ուեյնի փոքր եղբայրը՝ Ջոն Ռունին, նույնպես համարվում է պրոֆեսիոնալ ֆուտբոլիստ։ Նա իր կարիերան սկսել է «Մակլսֆիլդ Թաուն» անգլիական ակումբում, որից հետո տեղափոխվել է ամերիկական «Նյու Յորք Ռեդ Բուլզ» ակումբ ։
Կոնֆլիկտ Դևիդ Մոյեսի հետ
2006 թվականի սեպտեմբերի 1-ին լուրեր էր տարածվել, որ «Էվերթոնի» գլխավոր մարզիչ Դևիդ Մոյեսը Ուեյն Ռունիին ստիպել է հեռանալ ակումբից ։ 2008 թվականի հունիսի 3-ին կողմերը վերացրեցին կոնֆլիկտը։ Ռունին ընդունեց իր մեղքը և Մոյեսին որպես տուգանք վճարեց 500 000 ֆունտ ։
2012 թվականի հոկտեմբերին Դևիդ Մոյեսը լուր տարածեց, որ Ռունին վերադառնում է «Էվերթոն» իր ֆուտբոլային կարիերան չավարտելու համար, նաև իր շնորհակալությունն հայտնեց Ուեյնին, որ «մերսիդականների» ակումբում մարզուների ժամանակ օգնում է իրեն ։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:1985 ծնունդներ Կատեգորիա:Ֆուտբոլի հարձակվողներ Կատեգորիա:Հոկտեմբերի 24 ծնունդներ Կատեգորիա:Լիվերպուլ քաղաքում ծնվածներ Կատեգորիա:Անգլիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Հեթում Պատմիչ
Գրականություն
Կատեգորիա:Հայ պատմիչներ Կատեգորիա:Հեթումյաններ Կատեգորիա:Հայ մատենագիրներ Կատեգորիա:Կիլիկյան Հայաստան Կատեգորիա:Հայ պետական գործիչներ Կատեգորիա:Հայ գրողներ
Միխայլովկա (քաղաքատիպ ավան, Ուկրաինա)
Միխայլովկա (Михайлівка), քաղաքատիպ ավան Ուկրաինայի Զապորոժիեի մարզի Միխայլովկայի շրջանում։ Հիմնադրվել է 1965 թվականին։
2011 թվականի տվյալներով Միխայլովկա քաղաքատիպ ավանում բնակվում էր 12 626 մարդ։ Բնակավայրը զբաղեցնում է 33,33 կմ² տարածք։ Բնակչության խտությունը կազմում էր 410,17 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1965 թվականին հիմնադրված բնակավայրեր
Սորա (Ֆրանսիա)
Սորա (Saurat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09280։
Բնակչություն
Համայնքի բնակչությունը 2008 թվականին կազմում էր 596 մարդ։
Տնտեսություն
2007 թվականի տվյալներով 344 աշխատունակ տարիքի մարդկանցից (15-64 տարեկան) 238-ը տնտեսապես ակտիվ էին, 106-ը անգործունակ (ակտիվության ցուցանիշը 69,2 %, 1999 թվականին եղել է՝ 62,1 %)։ 238 աշխատունակ բնակիչներից 209-ը աշխատում էին (113 տղամարդ և 96 կին), անաշխատանք էին 29-ը (19 տղամարդ և 10 կին)։ 106 անգործունակ մարդկանցից 13-ը աշակերտներ կամ ուսանողներ են, 42-ը թոշակառու, 51-ը անաշխատունակ էին այլ պատճառներով ։
Կոնդորսեի պարադոքս
Կոնդորսեի պարադոքս (Paradoxe de Condorcet), հանրային ընտրության տեսության պարադոքս, որն առաջին անգամ նկարագրվել է 1785 թվականին մարկիզ Նիկոլա դը Կոնդորսեի կողմից։
Պարադոքսի հիմնական էությունն այն է, որ երկու և ավելի այլընտրանքների ու երկու և ավելի ընտրողների դեպքում այլընտրանքների կոլեկտիվ դասակարգումը կարող է լինել ցիկլային (ոչ տրանզիտային), անգամ այն դեպքում, երբ բոլոր ընտրողների դասակարգումը ցիկլային չէ (տրանզիտային)։ Այդպիսով, ընտրողների տարբեր խմբերի կամարտահայտությունը, որոնցից յուրաքանչյուրը հանդիսանում է մեծամասնություն, մեկը մյուսի հետ կարող են պարադոքսալ հակասության մեջ մտնել։
1951 թվականին ընդհանրացվել է Քեննեթ Ջոզեֆ Էրրոուի «Անհնարինության մասին» թեորեմով։
Պրակտիկայում ընտրողների դասակարգման անհրաժեշտության գաղափարը ընտրությունների ժամանակ իրականացվել է Շուլցի մեթոդի օգնությամբ։
Կոնդորսեի սկզբունք
Կոնդորսեն սահմանել է կանոն, համաձայն որի ընտրյալ այլընտրանքների (թեկնածուների) համեմատությունը իրականացվում է հաշվի առնելով ընտրողների նախընտրության մասին ամբողջական տեղեկատվությունը։
Համաձայն Կոնդորսեի սկզբունքի, մեծամասնության իրական կամքի որոշման համար անհրաժեշտ է, որ յուրաքանչյուր ընտրող դասակարգի բոլոր թեկնածուներին՝ ըստ իր ունեցած նախապատվությունների։ Դրանից հետո, թեկնածուների յուրաքանչյուր զույգի համար որոշվում է, թե քանի ընտրող նախընտրում է այս կամ այն թեկնածուին, մյուսի նկատմամբ՝ այդպիսով ձևավորելով ընտրողների զույգ նախընտրությունների ամբողջական մատրիցան։
Այդ մատրիցայի բազայի հիման վրա, օգտագործելով նախընտրությունների հարաբերության տրանզիտայնությունը, կարելի է փորձել կառուցել թեկնածուների կոլեկտիվ դասակարգումը։
Սկզբունքի կիրառման օրինակ
Ստորև ներկայացված է այն թվային օրինակը, որը Կոնդորսեն ներկայացրել է իր աշխատության մեջ։
Շուրջ 60 ընտրողներ նշել են հետևյալ նախընտրությունները
А և B-ն համեմատելով պարզ է դառնում, որ 23 + 2 = 25 մարդ կողմ է, որ A\succ B, իսկ 19 + 16 = 35 մարդ կողմ է, որ B\succ A։
Առաջնորդվելով Կոնդորսեի սկզբունքով պարզ է դառնում, որ մեծամասնության կարծիքով B թեկնածուն առավել է նախընտրելի է, քան A թեկնածուն։
А և C-ն համեմատելով պարզ է դառնում, որ 23 մարդ կողմ է, որ A \succ C, իսկ 37 մարդ կողմ է, որC \succ A։ Այստեղից, ըստ Կոնդորսեի, կարելի է ենթադրել, որ մեծամասնությունը նախապատվությունը տալիս է C թեկնածուին, ի համեմատություն A-ի։ Համանմանորեն (19 մարդ կողմ է, որB \succ C, 41 մարդ կողմ է, որ C \succ B) С առավել նախընրտելի է, ի համեմատություն B-ի։
Այդպիսով, ըստ Կոնդորսեի, մեծամասնության կամքը արտահայտվում է երեք դատողությունների տեսքով. C\succ B; B \succ A; C \succ A, որոնց կարելի է միավորել նախընտրելի մեկ որոշման մեջ և եթե անհրաժեշտ է ընտրել թեկնածուներից մեկին, ապա, համաձայն Կոնդորսեի սկզբունքի, անհրաժեշտ է նախապատվությունը տալ C թեկնածուին։
Մեծամասնական համակարգով ընտրությունների հետ կապված հակասություններ
Այս ենթադրությունը կարելի է համեմատել հարաբերական կամ բացարձակ մեծամասնության մեծամասնական ընտրական համակարգով ընտրության հնարավոր վերջնարդյունքի հետ։
Ստացվում է, որ խաղի կանոնները կորոշեն հաղթողին և այդ հաղթողները կլինեն տարբեր՝ կախված քվեարկության տարբեր կանոններից։ Համաձայն երկրորդ մոտեցման, աշխարհում ընդունված պրակտիկա է, որ գործընթացում կարող է հաղթել այն թեկնածուն, ով զույգային քվեարկության ժամանակ առաջին փուլում պարտվել է հաջորդ փուլ անցած մյուս թեկնածուին՝ ընդհուպ մինչև 1-1,99 հարաբերակցությամբ։ Իրական ընտրությունների ժամանակ այսպիսի իրավիճակի պարադոքսալությունը հաճախ շփոթում են հենց Կոնդորսեի պարադոքսի հետ ։ Կոնդորսեի պարադոքսը լուծում է այսպիսի թերությունները, որը կապված է առաջին փուլում ընտրողների նախապատվությունների ոչ ամբողջական ընկալման և հաշվարկման հետ։ Վերջինս կարող է հանգեցնել անլուծելի հակասության։
Կոնդորսեի պարադոքս
Կոնդորսեն դիտարկում է ևս մեկ օրինակ․
Քվեարկության արդյունքում ձայների երկու երրորդով ստանում ենք հետևյալ երեք ենթադրությունները․B \succ C, C \succ A, A \succ B։ Սակայն միասին այս դատողությունները հակասական են։ Հենց դրանում է Կոնդորսեի պարադոքսը կամ կոլեկտիվ ընտրության պարադոքսը։ Անհնարին է դառնում մեծամասնության կամքի որոշումը և համաձայնեցված որևէ որոշման ընդունումը։ Եթե այդ ընտրողների նախընտրությունների համաձայնեցման աստիճանը որոշելու համար կիրառվի Չարլզ Էդուարդ Սպիրմենի կողմից մշակված կոռելյացիայի աստիճանի գործակիցը, ապա այդ եռյակի ցանկացած երկու ընտրողների նախընտրությունների կոռելյացիայի գործակիցները բացասական են և հավասար են −0,5-ի ։
Սիմետրիկ գործընթացում պարադոքսն այդ տեսքով լուծման ոչ մի տարբերակ չունի։ Սակայն եթե առանձին ընտրողների, այդ օրինակում, փոխենք երեք մոտ, սակայն ոչ միևնույն թվաքանակով ընտրողների հետ, օրինակ, 9, 10 և 11, ապա Շուլցեի մեթոդը հնարավորություն է տալիս ֆորմալ առումով որոշել հաղթողին։ Չնայած, կոլեկտիվ դասակարգման պարադոքսալ ցիկլայնությունը պահպանվում է։
Միասնական քվեարկության պարադոքս
Այլ տեսքով Կոնդորսեի պարադոքսը առաջանում է որոշակի որոշման կամ օրենքի հոդվածական ընդունման ժամանակ, երբ օրենքի յուրաքանչյուր դրույթ ընդունվում է ձայների մեծամասնությամբ, իսկ քվեարկության դրված օրենքը ամբողջությամբ մերժվում է (երբեմն ընտրողների հարյուրտոկոսանոց մեծամասնությամբ)։ Կամ հակառակը, միանգամայն հնարավոր է, որ կոլեկտիվ կերպով կընդունվեն այն որոշումները, որոնց ինդիվիդուալ մակարդակով չի աջակցել և ոչ մի ընտրող։
Օրինակ. Ենթադրենք, որ կան երեք մարդ, ովքեր քվեարկում են երեք հարցերի վերաբերյալ։ Նրանցից առաջինը «կողմ» է քվեարկում առաջին և երկրորդ հարցերին, իսկ երրորդ հարցին՝ «դեմ» («կողմ»/«կողմ»/«դեմ»), երկրորդը՝ կողմ»/«դեմ»/«կողմ», իսկ երրորդը՝ «դեմ»/«կողմ»/«կողմ»։ Ընտրության ամբողջական վերջնարդյունքը համարվում է հարցերից յուրաքանչյուրի վերաբերյալ ընտրողների «կողմ» և «դեմ» քվեների գումարով։ Այս դեպքում, վերջնարդյունքը կունենա հետևյալ տեսքը «կողմ»/«կողմ»/«կողմ»։ Այս վերջնարդյունքը չի արտահայտում ընտրողների և ոչ մեկի կարծիքը և, բնականաբար, չի գոհացնում և ոչ մեկին։
Ալտերնատիվ քվեարկություն
Պրակտիկայում Կոնդորսեի թեկնածուների դասակարգման անհրաժեշտության մասին գաղափարը ռեալիզացվել է Շուլցի ալտերնատիվ քվեարկության մեթոդում։ Այդ մեթոդը կիրառվում է Ավստրալիայի, Նոր Զելանդիայի, Պապուա Նոր Գվինեայի, Ֆիջիի, Իռլանդիայի, ԱՄՆ-ի իշխանության տարբեր մարմինների ընտրություններում, ինչպես նաև որոշ քաղաքական կուսակցություններում, ոչ կառավարական կազմակերպություններում և այլն։
Հակավարկանիշներ
Կոնդորսեի պարադոքսի հետ առնչվում է «հակավարկանիշի» քաղաքականության գաղափարը։ Հավանական ընտրողների վարկանիշների սահմանման ժամանակ խնդրում են նշել ոչ միայն ամենաշատ, այլև ամենաքիչ աջակցություն ունեցող թեկնածությունը։ Այսինքն, փաստացի դասակարգել բոլոր թեկնածուներին՝ ըստ նախընտրության աստիճանի։
Աղբյուրներ
Կատեգորիա:Պարադոքսներ Կատեգորիա:Որոշումների ընդունման տեսություն Կատեգորիա:Ընտրական համակարգեր
Երեմես (գետակ)
Երեմես, գետակ Արաքսի ավազանում, Որոտանի վտակը։ Ղևոնդ Ալիշանը այս անունը ենթադրաբար նույնացնում է Ծղկունք գավառի Երեմի գետի հետ։ Սակայն բացառված չէ, որ այս գետը գտնվում էր ոչ թե Ծղկունքում, այլ Աղահենջ գավառում, որ հիաշատակվում է Երեմես համանուն գավառում ։
Դափնյակ անդրկովկասյան
Դափնյակ անդրկովկասյան, գոճմակազգիների ընտանիքի դափնյակ ցեղի բույս։
Նկարագրություն
Մշտադալար թուփ է բաց գորշավուն կեղևով և թափված տերևների հետքերով ծածկված ճյուղերով։ Տերևները հավաքված են խիտ աղվամազով ծածկված ընձյուղների գագաթին, մանր են, երկարավուն էլիպսաձև, 1,5-3 սմ երկարությամբ և 0,5-0,7 սմ լայնությամբ, կաշվեկերպ են, նստադիր, ներքևի կողմից ծածկված ցրված սպիտակ մազմզուկներով։ Ծաղիկները 3-5-ական, գտնվում են ճյուղերի գագաթներին, սպիտակ են։ Ծաղկում է մայիս-հուլիս ամիսներին, պտուղները կարմիր են, հասունանում են օգոստոսին։
Կիրառություն
Անդրկովկասյան դափնյակը խիստ թունավոր, բայց միաժամանակ նաև բարձր դեկորատիվ բույս է։ Աճում է միայն պարարտ, չեզոք կամ թույլ թթվային հողերում, խիստ տուժում է օդի չորությունից, վատ է աճում վերատնկման դեպքում։ Բազմանում է սերմերով և արմատային մացառներով։ Անդրկովկասյան դափնյակը արժեքավոր դեղաբույս է, նրանից ստանում են մի շարք կարևոր դեղամիջոցներ։ Ունի նաև մանրէասպան հատկություն
Ծանոթագրություններ
Կատեգորիա:Գոճմակազգիներ
Գնդի որդին (ֆիլմ, 1981)
«Գնդի որդին» («Сын полка»), խորհրդային գեղարվեստական ֆիլմ, որը նկարահանել է ռեժիսոր Գեորգի Կուզնեցովը 1981 թվականին Վալենտին Կատաևի համանուն վեպի հիման վրա ։
Սյուժե
1943 թվականի ամառ։ Հրետանային դիվիզիոնի մի խումբ հետախույզներ թշնամու թիկունքում ռեյդի ժամանակ հանդիպում են 12-ամյա տղայի։ Արտաքինից նա իսկական գայլուկ է՝ բոլորովին վայրի, կեղտոտ, պատառոտված շորերով, սոված ու չար։ Տղան թափառում է անտառներում մոտ երկու տարի, ուտում է, ինչ պատահի։ Հետախույզները նրան տանում են իրենց հետ, սակայն հրամանատարությունը որոշում է տղային թիկունք ուղարկել։ Քաղաքի ճանապարհին նա փախչում է և վերադառնում հետախույզների մոտ։ Հրամանատարը, կապվելով տղայի հետ, որդեգրում է նրան, բայց մարտերից մեկում մահանում է։ Այնուհետև զինվորները որոշում են բոլորը միասին դաստիարակել դեռահասին։ Վանյան դառնում է գնդի որդին…
Արտաքին հղումներ
Կատեգորիա:Խորհրդային ֆիլմեր Կատեգորիա:1981 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Պլոդորոդնոե (գյուղ, Միխայլովկայի շրջան)
2001 թվականի տվյալներով Պլոդորոդնոե գյուղում բնակվում էր 1 577 մարդ։ Բնակավայրը զբաղեցնում է 3,24 կմ² տարածք։ Բնակչության խտությունը կազմում էր 486,73 մարդ/կմ²։
Deck Nine
Idol Minds, LLC (շուկային անվանումը՝ Deck Nine և Deck Nine Games ), ամերիկյան մասվոր ընկերություն, որը զբաղվում է համակարգչային խաղերի մշակմամբ, գլխավոր գրասենյակը տեղակայված է Վեսթմինսթեր քաղաքում։ Ստուդիան հիմնդրվել է 1997 թվականի ապրիլին Մարկ Լայոնսի և Սքոթթ Աթկինսի կողմից, ովքեր Sony Interactive Studios America-ի նախկին աշխատակիցներ էին։ Մինչև 2013 թվականը ընկերությունը մշակել է խաղերը բացառապես PlayStation խաղային համակարգի համար։ Հետագայում ընկերությունը սկսեց մշակել նաև այլ պլատֆորմների համար մինչև 2017 թվականի մայիսը, երբ փոխեց անվանումը դառնալով «Deck Nine»։ Լայոնսը համարվում է ընկերության նախագահը և տեխնիկական գծով տնօրենը։
Պլոդորոդնոե (գյուղ, Միխայլովկայի շրջան)
Արտաքին հղումներ
Կատեգորիա:Ուկրաինայի գյուղեր Կատեգորիա:1810 թվականին հիմնադրված բնակավայրեր
Deck Nine
Պատմություն
Idol Minds-ը հիմնադրվել է ծրագրավորող Մարկ Լայոնսի և նկարիչ Սքոթթ Աթկինսի կողմից։ Վաղ շրջանում երկուսն էլ աշխատել են Sony Interactive Studios America-ում, որը տեղակայված է Սան Դիեգոյում, սակայն այն բանից հետո երբ Լայոնսը ընտանիքով տեղափոխվեց Կոլորադո նահանգ, 1997 թվականի ապրիլի 1-ին հիմնեց Idol Minds ընկերությունը  ։ Ընկերությանը հայտնիություն բերեց 2007 թվականի նոյեմբերին թողարկված Pain խաղը, որում օգտագործվում էր ragdoll անիմացիաներ  ։ Խաղը դարձավ 2008 թվականի ամենաշատ ներբեռնված խաղը PlayStation Network-ում  ։ 2009 թվականի հոտեմբերին Idol Minds-ը հեռացրեց իր 46 աշխատակիցներից 26-ին։ Մի աղբյուր բացատրեց հեռացումները, Pain խաղի բյուջեի կրճատմամբ, որը ուներ մեկ ֆինանսավորման աղբյուր՝ Sony Computer Entertainment (SCE)  ։ E3 2011-ի ընթացքում, ստուդիան ներկայացրեց Ruin դերային խաղը, որը մշակված Idol Minds և SCE-ի կողմից Սան Դիեգոյում  ։ Այն բանից հետո, երբ խաղը անվանափոխվեց դառնալով՝ Warrior’s Lair, Idol Minds-ը հեռացվեց նախագծից  ։ Ավելի ուշ, Idol Minds-ը իր ուշադրությունը կետրոնացրեց անվճար բջջային խաղերի վրա  ։ Warrior’s Lair-ի խաղի մշակումը չեղարկվեց 2013 թվականի հուլիսին  ։ 2015 թվականի օգոստոսին, Idol Minds-ը մեկնարկեց դրամահավաք Kickstarter կայքի միջոցով, որի նպատակն էր հավաքել 400 000 ամերիկյան դոլար Shutterbug խաղի ֆինանսավորման համար։ Նախագիծը չեղարկվեց մեկնարկից 10 օր անց, երբ հավաքվել էր 3000 դոլարից մի փոքր քիչ գումար  ։
2017 թվականի մայիսի 31-ին Idol Minds ընկերությունը հայտարարեց, որ իր ուշադրությունը կետրոնացնելու է հիմնականում հեքիթային խաղերի վրա, փոխելով անվանումը «Deck Nine»-ի ։ Այս անվանումը ընտրվել է Planetfall խաղի հանդեպ ունեցած հարգանքից ։ Ընկերությունը մշակեց և թողարկեց իր սեփական խաղային շարժիչը՝ StoryForge ։ E3 2017-ի ժամանակ, Square Enix հրատարակչությունը հայտարարեց, որ Deck Nine-ը սկսել է մշակել Life Is Strange: Before the Storm խաղը, որը համարվում է Life Is Strange խաղի սքիվելը  ։ 2018 թվականի սեպտեմբերին Deck Nine-ը հայտարարեց, որ Square Enix-ի հետ զբաղվում են նոր նախագծի վրա ։
2021 թվականի դեկտեմբերին Game Awards 2021-ի ժամանակ, Telltale Games-ը հայտարարեց, որ Deck Nine-ի հետ միասին զբաղվում են The Expanse: A Telltale Series խաղի մշակմամբ ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ
Մոնտե Պասկոալ ազգային պարկ
Մոնտե Պասկոալ ազգային պարկ (Parque Nacional e Histórico do Monte Pascoal), ազգային պարկ Բահիա նահանգում, Բրազիլիա։
Պատմություն
Ազգային և պատմական պարկը տեղակայված է Ատլանտյան անտառ բիոմում։ Ընդգրկում է 22332 հա տարածք, որից 8627 հա մասամբ համընկնում է Բարրա Վելյայի տարածքին։ Ստեղծվել է 1961 թվականի նոյեմբերի 29-ին 242 հրամանագրով, որը փոփոխվել է 2000 թվականի ապրիլի 20-ին 3.421 հրամանագրով, և այն կառավարվում է Չիկո Մենդեսի Կենսաբազմազանության պահպանության ինստիտուտի կողմից ։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին ։ Արգելոցը ներառում է Պորտու Սեգուրու և Պրադո մունիցիպալիտետների որոշ հատվածներ՝ Բահիա նահանգում ։
Այն Հայտնագործության ափ Ատլանտյան անտառ կոչվող արգելոցների մի մասն է, որը ութ պահպանվող տարածքներից կազմված խումբ է՝ մակերեսը՝ 112000 հա։ Արգելոցները համարվում են Համաշխարհային ժառանգության օբյեկտ ։ Պարկում է գտնվում Մոնտե Պասկոալ լեռը, որտեղից էլ ծագել է վերջինիս անունը։ Այն առաջին ցամաքն է, որը տեսել է պորտուգալացի հետազոտող Պեդրու Ալվարեշ Կաբրալը։
Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ ։
Արգելոցում պահպանվող թռչուններից են` Amazona rhodocorytha, Buteogallus lacernulatus, փայտփորիկը (Celeus torquatus), կոտինգը (Cotinga maculata), թութակը (Pyrrhura cruentata) և այլն ։ Մեկ այլ պաշտպանված տեսակներից են՝ յագուարը (Panthera onca), պուման (Puma concolor), մեծ զրահակիրը (Priodontes maximus), Mimagoniates sylvicola ձկնատեսակն ու Dinoponera lucida մրջյունը ։
Աղբյուրներ
Կատեգորիա:1961 հիմնադրումներ Բրազիլիայում Կատեգորիա:Բրազիլիայի ազգային պարկեր Կատեգորիա:Կատեգորիա ԲՊՀՄ II
Դեմիրլի Կափի
Դեմիրլի Կափի, ձմեռանոց Արևմտյան Հայաստանում, Էրզրումի նահանգի Բայազետի գավառում։ Մշտական բնակիչներ չուներ։ Հիշատակվում է Ռուս․ Արք․ աշխարհում ընկած Կովկասի բածանմունքի Известя-ներում ։
Ծանոթագրություններ
Կատեգորիա:Վայրեր
Իբրահիմ Բուբակար Կեյտա
Կենսագրություն
Իբրահիմ Բուբակար Կեյտան ծնվել է Ֆրանսիական Սուդանում (այժմ Մալի), 1945 թ. Հունվարի 29-ին ։ Փարիզի, հետո Բամակոյի լիցեյներն ավարտելուց հետո   սովորել է Սենեգալի մայրաքաղաք Դակարում, ապա նախկին մետրոպոլիայի մայրաքաղաք Փարիզում։ Նա քաղաքագիտության և պատմության պրոֆեսոր է։ Սկզբում նա աշխատել է Մալիի զարգացման հիմնադրամում` ԵՏՀ կողմից։ Համագործակցել է Մալիի, Նիգերի և Բուրկինա Ֆասոյի հասարակական կազմակերպությունների հետ։ 1990 թ. նա դարձավ ADEMA-PASJ (Մալիի ազատության, համերաշխության և արդարադատության համա-աֆրիկյան կուսակցության) դեմոկրատական կուսակցության անդամ և նախագահական թեկնածու Ալֆա Օմեր Կոնարիի նախընտրական շտաբի պետ։ Կոնարին ընտրվեց նախագահ և 1994 թվականի փետրվարի 4 -ին Կեյտային նշանակեց կառավարության ղեկավար։ Այդ տարի Կիյթը դարձավ կուսակցության առաջնորդ և այդ պաշտոնում մնաց մինչև 1999 թվականը ։ Դարի վերջում նա դարձավ Միջազգային Սոցիալիստական կազմակերպության  փոխնախագահներից մեկը։ Անցյալ դարի վերջին տարում, փետրվարի 15-ին նա դարձավ Մալիի վարչապետը։ Հաջորդ տարի, Իբրահիմ Բուբակար Կեյտան դուրս  եկավ Մալիի սոցիալիստական կուսակցությունից։ Նա կազմակերպել և ղեկավարել է մի նոր կուսակցություն, որը կոչվում է «Միավորում հանուն Մալիի »։ 2002 թ. սեպտեմբերի 16-ին Կեյտան ընտրվել է Մալիի խորհրդարանի նախագահ։ Այդ պաշտոնում նա աշխատեց գրեթե հինգ տարի ։
Ծանոթագրություններ
Կատեգորիա:Մալիի նախագահներ Կատեգորիա:Մալիի քաղաքական գործիչներ
Աղրիքար (լեռնագագաթ)
Աղրիքար (მთა აგრიკარი), լեռնագագաթ Վրաստանի Սամցխե-Ջավախեթի և Քվեմո Քարթլիի (Դմանիսի շրջան) մարզերի սահմանին, Ջավախքի լեռների Աղրիքար լեռնաբազուկում, բարձրությունը մոտ 2978 մ ։ Ագրիկարը ունի համեմատաբար կտրուկ, խիտ և խորապես թեքված լանջեր ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Վրաստանի լեռնագագաթներ Կատեգորիա:Սամցխե-Ջավախքի մարզ Կատեգորիա:Քվեմո Քարթլիի մարզ
Ապոֆազիա
Ապոֆազիա ( - «առանց, հակառակ, ընդդեմ», - «արտահայտվել»), ոճական հնար, որտեղ հեղինակը փոխում կամ հերքում է նախապես ասված միտքը։ Ավելի շատ հանդիպում է չափածոյում ։ Օրինակ՝ Ամեն ինչից շատ, ամեն ինչից վեր, Հարազատ մորից ու որդուց ավել, Աշխարհում նա իր աշխարհն էր սիրում... Սո՛ւտ է։ Նա այնտեղ իր շահն էր սիրում։ Պ. Սևակ
Ծանոթագրություններ
Կատեգորիա:Տրամաբանություն Կատեգորիա:Ոճական հնարներ Կատեգորիա:Հռետորական ֆիգուրներ
Ավետիք Ավետիսյան
Ավետիք Արամայիսի Ավետիսյան (1952, հունվարի 25, գյուղ Եղեգնուտ, Արմավիրի մարզ), հայ նկարիչ։
Կենսագրություն
1972 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1982 թվականին՝ Երևանի գեղարվեստի ինստիտուտը։ 1984 թվականից Հայաստանի նկարիչների միության անդամ է։ 1984 թվականից դասավանդում է Երևանի գեղարվեստի ակադեմիայում, 1995 թվականից՝ դիզայնի և մոդելավորման ֆակուլտետի դեկան, պրոֆեսոր` 1998 թվականից ։
Ստեղծագործական ուղի
Ստեղծել է գրաֆիկական, գեղանկարչական գործեր, գրքի նկարազարդումներ։
Ցուցահանդեսներ
Անհատական ցուցահանդեսներ է ունեցել Հալեպում (1995), Մոսկվայում (1997)։
Ծանոթագրություններ
Կատեգորիա:Հայ նկարիչներ Կատեգորիա:1952 ծնունդներ Կատեգորիա:Հունվարի 25 ծնունդներ Կատեգորիա:Եղեգնուտ գյուղում ծնվածներ Կատեգորիա:Մովսես Խորենացու մեդալակիրներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Մնաս բարով (ֆիլմ)
«Մնաս բարով» («Прощай»), խորհրդային սև-սպիտակ գեղարվեստական ֆիլմ Հայրենական մեծ պատերազմի մասին, որը նկարահանվել է 1966 թվականին բանաստեղծ Գրիգորի Պոժենյանի կողմից սեփական սցենարով ։
Արտաքին հղումներ
Կատեգորիա:Խորհրդային ֆիլմեր Կատեգորիա:1966 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ
Սահման (ֆիլմ)
Սահման ֆիլմը լույս է տեսել՝ 2009 թվականին «Ոսկե ծիրան» կինոյի զարգացման հիմնադրամի, Հայաստանի ազգային կինոկենտրոնի, Հոլանդիայի Volya Films-ի և Ռոտերդամի «Հուբերթ Բալս» հիմնադրամի համատեղ արտադրությամբ։
Սյուժե
Դեպքերը ծավալվում են հետխորհրդային շրջանում՝ հայ-ադրբեջանական հակամարտությունից հետո։ Երբ վիթխարի կայսրությունը փլուզվեց, ժողովուրդների միջև զանազան հակամարտություններ ծագեցին։ Ֆիլմը պատմում է հակամարտության գոտու մերձակայքում գտնվող մի գյուղի մասին, որտեղ մի ամերիկահայ բարերար բարեգործական ճաշարան է բացել, իսկ մոտակա ագարակում աշխատում են տարբեր վայրերից եկած փախստականներ։ Գյուղացիները մի կիսավայրենացած ու կիսակենդանի գոմեշ են գտնում ճահճուտներում։ Գոմեշին բերում են ագարակ, որտեղ հսկող շները, դեսուդենից հավաքված կենդանիները, պատերազմից հոգնած ֆերմերներն ու փախստականները նրան սկսում են վերաբերվել որպես օտարականի և թշնամու։ Գյուղական կյանքն ամբողջ տարվա ընթացքում մենք տեսնում ենք գոմեշի աչքերով։ Անցնում է ամառը, գալիս է աշունը, ապա՝ ձմեռը։ Եղանակները փոխվում են, բայց գյուղում շարունակվում է նույն միապաղաղ կյանքը։ Հետևելով գոմեշին՝ ականատես ենք գյուղի և ագարակի շրջակա կյանքին։
Հղումներ
Կատեգորիա:2009 ֆիլմեր Կատեգորիա:Հարություն Խաչատրյանի ֆիլմեր Կատեգորիա:Հայկական վավերագրական ֆիլմեր Կատեգորիա:Հոլանդական վավերագրական ֆիլմեր Կատեգորիա:Հայկական դրամա ֆիլմեր Կատեգորիա:Հոլանդական դրամա ֆիլմեր
Ենիմահլա (առվակ)
Ենիմահլա, առվակ Ճորոխի ավազանում։ Անցնելով համանուն գետով՝ ձախից միանում է Պահլալուն վտակին ։
Ծանոթագրություններ
Կատեգորիա:Թուրքիայի գետեր Կատեգորիա:Պահլալուն գետի վտակներ
Ադամս
Ադամս (Adams), անմարդաբնակ կղզի, Օկլենդ կղզեխմբի ամենահարավային մասում, Նոր Զելանդիա։ Քանի որ Օկլենդի կղզի է, մտնում է ՅՈՒՆԵՍԿՕ-ի Համաշխարհային ժառանգության մեջ ։
Աշխարհագրություն
Կղզու երկարությունը արևմուտքից արևելք 17 կմ է, հյուսիսից հարավ 9 կմ, ափի երկարությունը 61,3 կմ է , մակերեսը 97,3 կմ ։ Ամենաբարձր կետը Դիկ լեռն է  ՝ 668 մետր ։ Կղզեխմբի գլխավոր կղզի Օկլենդից Ադամսը բաժանվում է նեղուցով (2,3-ից մինչև 0,57 կմ լայնություն), որի հիմնական մասը համարվում է Կարնլիի հսկայական ծոցը :
Կղզին համարվում է օրնիտոլոգիական հիմնական տարածք, որը կազմակերպվել է BirdLife International կազմակերպության կողմից՝ պաշտպանել թռչուններին և նրանց կենսամիջավայրը։ Կղզու տարածքում ապրում են այնպիսի էնդեմիկներ, ինչպիսիք են օկլանդական չիրոկը, օկլանդական բեկասը ,  և  :
Արտաքին հղումներ
Կատեգորիա:Կղզիներ այբբենական կարգով Կատեգորիա:Անմարդաբնակ կղզիներ Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Խաղաղ օվկիանոսի կղզիներ
Պրիշիբ (քաղաքատիպ ավան, Ուկրաինա)
Պրիշիբ (Пришиб), քաղաքատիպ ավան Ուկրաինայի Զապորոժիեի մարզի Միխայլովկայի շրջանում։ Հիմնադրվել է 1874 թվականին։
2011 թվականի տվյալներով Պրիշիբ քաղաքատիպ ավանում բնակվում էր 3 277 մարդ։ Բնակավայրը զբաղեցնում է 4,29 կմ² տարածք։ Բնակչության խտությունը կազմում էր 817,48 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1874 թվականին հիմնադրված բնակավայրեր
Սորժա
Համայնքի INSEE կոդ՝ 09298։
Բնակչություն
Համայնքի բնակչությունը 2008 թվականին կազմում էր 96 մարդ։
Տնտեսություն
2007 թվականի տվյալներով 61 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 16-ը անգործունակ (ակտիվության ցուցանիշը 73,8 %, 1999 թվականին եղել է՝ 71,4 %)։ 45 աշխատունակ բնակիչներից 44-ը աշխատում էին (24 տղամարդ և 20 կին), անաշխատանք էր 1-ը (տղամարդ)։ 16 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 4-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Դոսխ
Դոսխ, ձոր Կիլիկիայում, Սև լեռների շրջանում։ Այգեվետ ձոր է։ Այստեղ էր գտնվում Այգեկա վանքը։ Արևմտահայերեն տառադարձությամբ՝ Տոսխ ։
Ծանոթագրություններ
Կատեգորիա:Ձորեր այբբենական կարգով
Անդրեա դել Սարտո
Անդրեա դել Սարտո (Andrea del Sarto, իսկականը՝ Անդրեա դ’Անոլո դի Ֆրանչեսկո դի Լուկա դի Պաոլո դել Միլորե Վանուկի, Andrea d'Agnolo di Francesco di Luca di Paolo del Migliore Vannucchi е, ), իտալացի նկարիչ։
Սովորել է Պիեռո դի Կոզիմոյի մոտ։ Կրել է Լեոնարդո դա Վինչիի, Ֆրա Բարտոլոմեոյի, Միքելանջելոյի ազդեցությունը։ Սարտոյի աշխատանքները Ֆլորենցիայի Սանտիսիմա Անունցիատա եկեղեցու կլուատրի (1510-1515), Սկալցի (1515-1526) և Սան Սալվի (1520-ական թվականների վերջ) մենաստանների որմնանկարները, «Մադոննան մանկան, Ս. Եկատերինայի, Եղիսաբեթի և Հովհաննես Մկրտչի հետ», 1519, Էրմիտաժ, Լենինգրադ, «Քանդակագործի դիմանկարը», Ազգային պատկերասրահ, Լոնդոն աչքի են ընկնում տարածառիթմական տարրերի բարդ հավասարակշռվածության վրա հիմնված պարզ տրամաբանված կոմպոզիցիայով։ Նրա գործերի բանաստեղծական ոգեշնչվածությունը շատ բանով պայմանավորված է վառ, հյութեղ գունային հարթությունները միահյուսող լուսաստվերով։ Միաժամանակ Սարտոյի արվեստին հատուկ է կերպարների վերացականությունը և Բարձր Վերածննդի գեղարվեստական սկզբունքների դոգմատացման հակումը։
Անձնական կյանքը
Անդրեա դել Սարտոն ամուսնացել է Լուկրեցիա դել Ֆեդեի հետ, դեկտեմբերի 26-ին 1512 թվականին։ Լուկրեցիան բազմիցս է հայտնվել նրա նկարներում, հաճախ Մադոննայի կերպարով։ Սակայն Վազարին նրան նկարագրում է որպես «նյարդային, խանդոտ և աշակերտների հետ միշտ կռվարար» ։ Նա նաև բնութագրվում է բանաստեղծության մեջ, «Andrea del Sarto» Ռոբերտ Բրաունինգա։ Անդրեա դել Սարտոն մահացել է Ֆլորենցիայում 43 տարեկան հասակում, ժանտախտից 1530 կամ 1531 թվականներին։ Նրան հուղարկավորել են առանց որևէ հատուկ արարողության՝ Servites եկեղեցում։ Վզարին իր «Կյանք» ստեղծագործությունում նշել է, որ նա երբեք իր կնոջից չի ստացել ոչ մի հոգատարություն իր մահացու հիվանդության ժամանակ։ Միևնույն ժամանակ լավ հայտնի էր, որ նա տառապում է ժանտախտով, որը շատ վարակիչ հիվանդություն էր, հետևաբար կա ենթադրություն, որ Լուկրեցիան ուղղակի վախենում էր այդ մահացու հիվանդությունից։ Եթե ​​դա այդպես է, ապա դա ողջամիտ նախազգուշություն էր ։
Ստեղծագործություն
Հեղինակ է բազմաթիվ որմնանկարների և հաստոցային նկարների։ Նկարները աչքի են ընկնում իրենց գեղդեցիկ գունային գամայով։
Նշանակալի աշխատանքներ.
Քննադատություն և ժառանգություն
Միքելանջելոն, ով բարձր էր գնահատում Սարտոյի տաղանդը, ներկայացրել է նրան 1524 թվականին Ջորջո Վազարիին, ով հետագայում դարձավ դել Սարտոյի աշակերտը։ Այնուամենայնիվ, Վազարին, քննադատել է իր ուսուցչին, պնդելով, որ, չնայած նրա շնորհիվ է դարձել մեծ նկարիչ է, բայց նա չուներ ձգտում և աստվածային կրակը ոգեշնչման համար, որը օգնել է իր ժամանակակիցներին ստեղծել իրենց նկարները, ինչպիսիք են Լեոնարդոն, Միքելանջելոն և Ռաֆայելը։
Էլիզաբեթ Բիր
Սառա Բիր Էլիզաբեթ Վիշնևսկի (Sarah Bear Elizabeth Wishnevsky), առավել հայտնի որպես Էլիզաբեթ Բիր, Elizabeth Bear, ), գիտաֆանտաստիկ ոճի ամերիկացի հեղինակ, ով ստեղծագործում է հիմնականում սպեկուլյատիվ ֆանտաստիկա ոճում։ 2005 թվականին եղել է Ջոն Քեմբել (լավագույն նոր ֆանտաստ-հեղինակ), 2006 թ.-ին «Լոկուս» (լավագույն դեբյուտային վեպի համար), 2008 թ.-ին (լավագույն պատվածքի համար) և 2009 թ.-ին (լավագույն կարճ վիպակ) Հյուգո» մրցանակների դափնեկիր։ Էլիզաբեթ Բիրը համարվում է այն հինգ հեղինակներից մեկը (չհաշված Բիրին, Չերրի Կերոլայն Ջենիսը, Կարդ Օրսոն Սքոթը, Ռոբինսոն Սպայդերը, Չան Թեդը), ովքեր Քեմբել մրցանակ ստանալուց հետո դարձել են Հյուգո մրցանակի դափնեկիր։
Կենսագրություն
Էլիզաբեթ Բիրը ծնվել է 1971 թվականի սեպտեմբերի 11-ին Կոնեկտիկուտ նահանգի Հարթֆորթ քաղաքում, որտեղ անց էր կացրել իր մանկությունը ։ Էլիզաբեթը Կոնեկտիկուտյան համալսարանում ուսումնասիրել է անգլերեն և մարդաբանություն, սակայն ուսումը չի ավարտել։ 2000 թվականին Էլիզաբեթն ամուսնացել է Քրիստոֆեր Կինդրեդի հետ (Christopher Kindred) և տեղափոխվել Լաս Վեգաս (Նևադա նահանգ), սակայն 2006 թվականի հունվարին վերադարձել է Կոնեկտիկուտ ։
Դարալագյազի դուռ
Դարալագյազի դուռ․ լեռնանցք Սյունյաց լեռնահամակարգում, Դարալագյազի (Վայքի) լեռնաշղթայի կենտրոնկան համակարգում, Ջահրի գետի միջին հոսանքում։ Նշանակված է Կովկասի հինգվերստանոց քարտեզում ։
Էլիզաբեթ Բիր
Կենսագրություն
Էլիզաբեթ Բիրի դեբյուտային վեպը՝ «Երկաթապատը», մի կանադացի կիբօրգ-կնոջ մասին է, տրիլոգիայի առաջին հատվածը Ջեննի Կեյսի մասին է, լույս է տեսել 2005 թվականի հունվարին։ Այդ նույն տարում (հուլիսին և նոյեմբերին) լույս են տեսել վեպի շարունակությունները․ «Սպի» և «Կապ աշխարհի հետ» վերնագրերով։ 2005 թվականին Բիրը ստացել է Ջոն Քեմբել մրցանակ, որպես լավագույն նոր ֆանտաստ գրող , իսկ 2006 թվականին լավագույն դեբյուտային վեպի համար ստացել է «Լոկուս» մրցանակ ։ 2005 թվականի մայիսին տպագրվել է Էլիզաբեթ Բիրի «Սատանայի և կապույտ ծովի միջև» պատմվաքը, որը նկարագրում էր սուրհանդակի տեղաշարժը պոստապակալիպտիկական Ամերիկայում (հատկանշական է, որ այս ստեղծագործությունը գրելու համար Էլիզաբեթը իր նյութերը հավաքում էր ռադիոակտիվ տեղանքերից)։ 2006 թվականին հրատարակվեց «Շղթաներ, որոնց դու մերժում ես» արձակ ստեղծագործությունների շարքը։
Դարալագյազի դուռ
Ծանոթագրություններ
Կատեգորիա:Լեռնանցքներ Կատեգորիա:Լեռնանցքներ այբբենական կարգով Կատեգորիա:Լեռնանցքներ ըստ երկրի